“O‘zeltexsanoat” uyushmasi mol-mulk solig‘i to‘lashdan ozod etildi

O‘zbekiston Prezidentining 2019-yil 4-yanvardagi “Elektrotexnika sanoatining eksport salohiyatini yanada rivojlantirish va oshirish chora-tadbirlari to‘g‘risida”gi qarorida “O‘zeltexsanoat” uyushmasi mol-mulk solig‘i to‘lashdan ozod etilgani belgilandi, deb xabar berdi O‘zA.

Unga ko‘ra, “O‘zeltexsanoat” uyushmasi 2022-yilning 1-yanvariga qadar mol-mulk solig‘i va yuridik shaxslardan olinadigan foyda solig‘i to‘lashdan ozod etiladi.
Shartnomalar bo‘yicha tashkilotlarning “O‘zeltexsanoat” uyushmasiga ajratmalari yuridik shaxslardan olinadigan foyda solig‘i bo‘yicha soliq solinadigan bazadan chiqariladi.